CELEX: 62021TN0717
Language: et
Date: 2021-11-08 00:00:00
Title: Kohtuasi T-717/21: 8. novembril 2021 esitatud hagi – ICA Traffic versus komisjon

3.1.2022   
            
            
               ET
            
            
               Euroopa Liidu Teataja
            
            
               C 2/51
            
         
      8. novembril 2021 esitatud hagi – ICA Traffic versus komisjon
      (Kohtuasi T-717/21)
      (2022/C 2/71)
      Kohtumenetluse keel: saksa
      
         Pooled
      
      
         Hageja: ICA Traffic GmbH (Dortmund, Saksamaa) (esindajad: advokaadid S. Hertwig ja C. Vogt)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja otsus osas, milles raamleping Fa. UVD Robots APSiga 200 desinfitseerimisroboti tarnimiseks kaotas hanketeates märgitud ülempiiri saavutamisega oma kehtivuse;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagiavaldus põhineb järgmisel alusel.
      21. septembri 2021. aasta pressiteates teadaantud Euroopa Komisjoni otsus vaatamata kehtivuse kaotanud raamlepingule tarnida järgmised 100 robotit on vastuolus liidu õigusest tuleneva seaduslikkuse põhimõttega, mis on esmases õiguses kehtestatud ELTL artikli 263 teises lõigus koostoimes ELTL artikliga 264.
      Kohtuasjas C-23/20 (1) otsustas Euroopa Kohus, et hanketeates märgitud ülempiiri saavutamisega kaotab raamleping oma kehtivuse. Euroopa Komisjoni otsus, millega tellitakse Fa. UVD Robots APSiga sõlmitud raamlepingu (200 desinfitseerimisroboti tarnimiseks) alusel nüüd järgmised 100 desinfitseerimisrobotit, rikub seega Euroopa Parlamendi ja nõukogu 26. veebruari 2014. aasta direktiivi 2014/24/EL (2) riigihangete kohta ja direktiivi 2004/18/EÜ kehtetuks tunnistamise kohta artiklit 49 ja selle V lisa C osa punkte 7 ja 8 ja punkti 10 alapunkti a koostoimes artikliga 33 ning selle direktiivi artikli 18 lõikes 1 nimetatud võrdse kohtlemise ja läbipaistvuse põhimõtet.
      
         (1)  17. juuni 2021. aasta kohtuotsus Simonsen & Weel, C-23/20, EU:C:2021:490.
      
         (2)  ELT 2014, L 94, lk 65.